Diari Oficial de la Generalitat Valenciana


Sumari del DOGV 8033, del 05-05-2017 (2017/3720)

Licitació sobre selecció de finques de cultiu per al projecte «Citrus farmers water savers».
--------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/3720


Data del document
:   27-04-2017

Organisme emissor
:   Universitat Jaume I de Castelló

Tipus de document
:   Anunci

Descriptors 

:   * contracte administratiu

Licitació sobre selecció de finques de cultiu per al projecte «Citrus farmers water savers».  
  
 [2017/3720]  
1. Entitat seleccionadora  
a) Organisme: Universitat Jaume I de Castelló (UJI).  
b) Dependència: Institut Universitari de Plaguicides i Aigües.  
c) Domicili: av. Sos Baynat, s/n.  
d) Localitat i codi postal: Castelló de la Plana 12504.  
e) Telèfon: 672 751 443.  
f) Correu electrònic: xbhnmn@pem.uo.  
g) Data límit d'obtenció de documentació i informació: fins a la finalització del termini de presentació de sol·licituds.  
  
2. Objecte de la selecció  
a) Descripció: selecció de finques rústiques per al projecte «Citrus farmers water savers»  
b) Condicions que han de complir les finques de cultiu:  
- Cultiu de cítrics.  
- Extensió mínima de 8 hectàrees distribuïdes en, almenys, dos sectors.  
- Instal·lació activa de reg per goteig.  
- Províncies de Castelló, València i sud de Tarragona.  
d) Termini de duració: dos anys.  
  
3. Procediment i forma de selecció  
a) Procediment: adjudicació directa.  
b) Criteris de selecció: en cas de presentar-se sol·licituds per davall del nombre de cent seran totes admeses. En cas contrari els criteris seran els següents (en cas d'empat es resoldrà mitjançant sorteig):  
1. Nombre més gran d'hectàrees.  
2. Data de presentació de la sol·licitud.  
3. Varietats de cítrics de major interès pel projecte.  
  
4. Obligacions de l'UJI  
- Subvencionar la millora de l'equipament de fertirrigació (entre el 30 i 40 % del cost), mitjançant la instal·lació de goters autocompensants i autodrenants.  
- Realitzar el seguiment i assessorament durant un o dos cicles de cultiu.  
  
5. Obligacions dels agricultors  
- Cofinançar la part d'inversió que no cobreix el projecte.  
- Aplicar el protocol de cultiu recomanat per l'equip tècnic.  
- Permetre l'accés a finques i col·laborar en el seguiment de totes les operacions agrícoles, especialment l'ús d'aigua i fertilitzants, per a una correcta avaluació al final del projecte.  
- Informar sobre els resultats anuals d'estalvi d'aigua durant, almenys 5 anys, després de la finalització del projecte.  
  
6. Requisits específics dels agricultors  
- Acreditar la titularitat de les finques.  
- No incórrer en les causes de prohibició per a rebre subvencions de l'article 13.2 de la Llei 38/2003, de 17 de novembre, general de subvencions, i especialment acreditar estar al corrent en el compliment de les obligacions tributàries i de la Seguretat Social.  
  
7. Presentació de sol·licituds  
a) Data límit de presentació: 7 dies naturals, a comptar a partir de l'endemà de la publicació d'aquest anunci.  
b) Lloc de presentació: les sol·licituds es presentaran al correu electrònic: lnxswu@mtn.ap.  
  
Castelló de la Plana, 27 d'abril de 2017.- El vicerector d'Investigació i Doctorat: Jesús Lancis Sáez.